Eelnõu

**NARVA LINNAVALITSUS**

**KORRALDUS**

Narva \_\_\_\_\_.02.2014 nr \_\_\_\_\_-k

**Linnavara kõlbamatuks tunnistamine ja mahakandmine**

**Narva Linna Arenduse ja Ökonoomika Ameti bilansist**

**1. Asjaolud ja menetluse käik**

Narva Linna Arenduse ja Ökonoomika Ameti bilansis on linnavara – jalakäijate ülekäigukoha lisavalgustus (valgustid) aadressil Aleksander Puškini 25-26, Narva, maksumusega 3 465,61 eurot, jääkväärtusega 1 617,06 eurot, soetatud 21.08.2008. a.

Narva Linna Arenduse ja Ökonoomika Amet (edaspidi ka Amet) taotleb eelnimetatud linnavara kõlbmatuks tunnistamist seoses sellega, et see on muutunud kõlbmatuks avaliku kasutamise, linna valitsemise või tulu saamise otstarbeks, kuna vara on juba täielikult hävinud.

|  |  |
| --- | --- |
| Linnavara liik  | Vallasasi |
| Täielik nimetus | Jalakäija - ülekäigukoha valgustamine, Aleksander Puškini tänav 25-26 |
| Kogus  | 1 tk |
| Munitsipaalomandisse üleandmise või soetamise aeg  | 21.08.2008 |
| Maksumus  | 3 465,61 eurot |
| Jääkväärtus  | 1 617,06 eurot |
| Tehnilised andmed ja asukoht | Jalakäija – ülekäigukoha valgustamine, Aleksander Puškini tänav 25-26, Narva |
| Seisukorra lühiiseloomustus taotluse esitamise ajal | Vara on demonteeritud |
| Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info | Ei saa kellelegi kasutusse anda, kuna vara on juba täielikult hävinud. Tõendav dokument: Arhitektuuri- ja Linnaplaneerimise Ameti liikluskorralduse vanemspetsialisti Veera Mihhailova 16.01.2014 õiend |
| Märge linnavara registri kande kohta | Jah |
| Muud linnavaraga seotud olulised andmed | Ei ole |

Eeltoodud taotlusest nähtub, et Aleksander Puškini tänav 25-26 asuva ülekäigukoha valgustus on demonteeritud ja utiliseeritud Aleksander Puškini tänava rekonstrueerimise projekti käigus. Demonteeritud valgustuse taastamine ei ole otstarbekas. Antud linnavara ei saa kellelegi kasutusse anda, kuna see on juba täielikult hävinud.

Narva Linnavalitsuse linnavarakomisjoni 29.01.2014. a koosolekul (protokoll nr 1) otsustati:

1. Rahuldada Narva Linna Arenduse ja Ökonoomika Ameti taotlus linnavara kõlbmatuks tunnistamiseks.

2. Narva Linna Arenduse ja Ökonoomika Ametil maha kanda nimetatud linnavara vastavalt Narva Linnavalitsuse 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korrale”.

Seega on vaja tunnistada nimetatud linnavara kõlbmatuks ja anda volitus selle mahakandmiseks ja hävitamiseks.

**2. Õiguslikud alused**

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” (edaspidi: Kord) § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud.

2.3. Tulenevalt Korra §-st 14 Narva Linnavalitsus otsustab järgmise vara kõlbmatuks tunnistamise, mahakandmise ja hävitamise:

1. maatüki oluliseks osaks oleva ehitis (hoone ja/või rajatis) või selle osa;
2. vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro;
3. vallasasi, mis on kantud või kuulub kandmisele linnavara registrisse ja mille bilansiline

maksumus on üle 1920 euro;

1. linnaregistrisse kandmisele mittekuuluvat käibevara, mille bilansiline maksumus on üle 1920 euro.

2.4. Korra § 15 kohaselt, kui otsus linnavara kõlbmatuks tunnistamise, mahakandmise ja hävitamise kohta võtab vastu Narva linnavalitsus, siis see otsus vormistatakse linnavalitsuse korraldusega.

2.5. Korra § 16 kohaselt otsus linnavara kõlbmatuks tunnistamise, mahakandmise ja hävitamise kohta peab sisaldama:

1) linnavara kõlbamatuks tunnistamise taotlusega nõustumist või mittenõustumist;

2) linnavara kõlbamatuks tunnistamise taotlusega nõustumisel linnavara kõlbmatuks tunnistamise otsust ja volitamist vara bilansist mahakandmiseks ja hävitamiseks;

3) linnavara kõlbamatuks tunnistamise taotlusega mittenõustumisel põhjendust, mille alusel on keeldutud selle taotluse rahuldamisest;

**3. Otsus**

3.1. Nõustuda Narva Linna Arenduse ja Ökonoomika Ameti taotlusega linnavara kõlbmatuks tunnistamise kohta ning tunnistada kõlbmatuks Ameti bilansis olev linnavara:

* jalakäija-ülekäigukoha valgustid aadressil Aleksander Puškini 25-26, Narva (jalakäija-ülekäigukoha valgustamine aadressil Aleksander Puškini 25-26, Narva) maksumusega 3465,61 eurot, jääkväärtusega 1 617,06 eurot, soetatud 21.08.2008. a.

3.2. Anda Narva Linna Arenduse ja Ökonoomika Ameti raamatupidamise- ja finantsteenistusele volitus korralduse p. 3.1 nimetatud linnavara mahakandmiseks.

**4. Rakendussätted**

4.1 Narva Linnakantseleil teha korraldus teatavaks Narva Linna Arenduse ja Ökonoomika Ametile.

4.2 Korraldus jõustub seadusega sätestatud korras.

* 1. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

Eduard East

Linnapea

 Ants Liimets Linnasekretär